Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, pandemia eta osasun-krisi honetan sektore publikoak eta pribatuak duten lankidetzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maitzaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Gobernuko lehendakariak adierazi zuen oraindik ere ez direla negoziatu pandemia eta osasun-krisi honetan sektore publikoaren eta pribatuaren arteko lankidetzaren zertzelada ekonomikoak. Hori dela-eta, honako hau jakin nahi dugu:

– Osasun-erakunde pribatuetarako zenbat paziente-igorpen egin dira guztira, eta nolakoak, SND/232/2020 Agindua onetsi zenetik, zeinaren bidez giza baliabideen eta bitartekoen arloko neurriak hartzen baitira Covid-19ak eragindako osasun-krisiaren egoera kudeatze aldera, eta autonomia erkidegoen esku jartzen baitira osasun-zentro eta -establezimendu pribatuen osasun-baliabide eta -bitartekoak?

Informazio hori zentroka eta arreta motaren arabera zehaztea eskatzen dugu (kontsultak, proba diagnostikoak, tratamendu mota, solairuko ala ZIUko ospitaleratzea), baita egun-kopurua ere, oherik erabili izanez gero.

– Tarifen negoziazioari dagokionez, zeintzuk dira Nafarroako Gobernuak erakunde pribatu horiei planteatuko dizkien irizpideak?

Iruñean, 2020ko maiatzaren 5ean

Foru parlamentaria: Bakartxo Ruiz Jaso